EPCO เริงร่า! ไตรมาส 1/59 กำไรอยู่ที่ 82 ลบ.เพิ่มขึ้น 30%
EPCO เริงร่า! ไตรมาส 1/59 กำไรอยู่ที่ 82 ลบ.เพิ่มขึ้น 30% จากปีก่อนที่มีกำไรสุทธิ 63.42 ลบ.จากรายได้ขาย-บริการเพิ่มขึ้น
16 พ.ค. 2559

บริษัท โรงพิมพ์ตะวันออก จำกัด (มหาชน) หรือ EPCO รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)มีกำไรสุทธิ 82.21 ล้านบาท หรือมีกำไรสุทธิ 0.11  บาทต่อหุ้น เพิ่มขึ้น 30% เทียบกับช่วงเดียวกันของปีก่อนที่มีกำไรสุทธิ 63.42 ล้านบาท หรือมีกำไรสุทธิ 0.09 บาทต่อหุ้น
โดยผลการดำเนินงานที่มีกำไร เนื่องจากรายได้จากการขายและบริการ รวมทั้งรายได้จากการจำหน่ายไฟฟ้าเพิ่มขึ้น และรายได้อื่นจากผลกำไรอัตราแลกเปลี่ยน(แปลงค่า) ของบริษัทย่อยในต่างประเทศ ขณะที่ต้นทุนขายลดลง